open-index/open-wikipedia-markdown huggingface dataset:
Martin Kramara

CSIDr. ThLic. **Martin Kramara** (* 4. apríl 1978, Bytča) je rímskokatolícky kňaz. Od 1. decembra 2014 do 30. júna 2022 bol hovorca Konferencie biskupov Slovenska. Od 1. júla 2022 je generálny vikár Žilinskej diecézy.

Martin Kramara študoval na Bohosloveckej fakulte Univerzity Komenského, teologickom inštitúte v Nitre. Ukončil postgraudálne štúdiá na Pápežskej univerzite Svätého Kríža v Ríme. Pôsobil ako správca Slovenskej katolíckej misie v Ríme. Bol hovorcom Konferencie biskupov Slovenska.

## Biografia
* 2003 – 2005 – biskupský ceremoniár Nitra
* 2005 – 2007 – kaplán Žilina-Mesto
* 2007 – 2013 – štúdium v Ríme
* 2008 – ThLic. – Univerzita Komenského Bratislava
* 2010 – CSILic. – Pápežská univerzita Svätého Kríža, Rím
* 2011 – 2013 – duchovný správca Slovenskej katolíckej misie v Ríme
* 2013 – prepožičaný do Bratislavskej arcidiecézy
* 2013 – výpomocný duchovný Bratislava-Dúbravka
* 2014 – 2022 – hovorca Konferencie biskupov Slovenska
* 2015 – CSIDr. – Pápežská univerzita Svätého Kríža, Rím
* 2017 – 2018 – výpomocný duchovný Bratislava – Svätej rodiny
* 2018 – rektor Kostola Najsvätejšej Trojice v Bratislave-Podhradí
* 2022 – generálny vikár a moderátor kúrie Žilinskej diecézy

## Referencie

## Externé odkazy
* Kramara, Martin – Životopisné dáta – Dominikánsky knižný inštitút

Kategória:Slovenskí rímskokatolícki kňazi
Kategória:Konferencia biskupov Slovenska
Kategória:Absolventi Rímskokatolíckej cyrilometodskej bohosloveckej fakulty Univerzity Komenského v Bratislave
Kategória:Osobnosti z Bytče
Zámocký kanál (prítok Nového kanála)

**Zámocký kanál** je umelý vodný tok nížinného typu, melioračný, odvodňovací kanál na Záhorí, na západnej strane geomorfologického celku Borská nížina na pomedzí medzi geomorfologickým podcelkom Bor a geomorfologickým podcelkom Záhorské Pláňavy, na území obce Veľké Leváre v okrese Malacky v Bratislavskom kraji. Je to ľavostranný prítok Nového kanála. Meria 1,4 km. Je tokom VII. rádu.

## Začiatok
Začína sa na západnej strane geomorfologického celku Borská nížina na pomedzí geomorfologického podcelku Bor a geomorfologického podcelku Záhorské pláňavy, v nadmorskej výške , v centrálnej časti územia obce Veľké Leváre v okrese Malacky v Bratislavskom kraji v poľnohospodárskom extraviláne neďaleko od hranice medzi extravilánom a intravilánom na západnom okraji poľa *Veľká láska* a zároveň 500 m juhovýchodne od kaštieľa.

## Opis toku
Od začiatku tečie juhozápadným smerom, preteká poľnohospodárskym extravilánom obce Veľké Leváre, v nadmorskej výške  podteká štátnu cestu I/2 Malacky – Veľké Leváre, preteká cez pole *Na panskom*, v nadmorskej výške  na území obce Veľké Leváre v tesnej blízkosti s obecnou hranicou Malých Levár ústi do Nového kanála ako jeho ľavostranný prítok. Nový kanál ústi do Starého kanála, ten do Zohorského kanála v povodí Maliny. Vodný tok *Zámocký kanál* nemá prítok.

## Pôvod názvu
Hydronymum *Zámocký kanál* má pôvod v apelatíve *zámok*, ktorým sa v miestnom nárečí synonymne označoval *kaštieľ, reprezentačné šľachtické sídlo postavené po ére hradov* v konkrétnom prípade *barokový kaštieľ postavený na starších gotických a renesančných základoch v južnej časti [[intravilán]]u obce [[Veľké Leváre]]*. Kaštieľ sa v roku 2005 prestal využívať ako psychiatrický liečebný ústav, odvtedy nevyužívaný chátra. Z apelatíva *zámok* bolo po rozšírení o formant *-ský, -cký* a kombináciou so všeobecným podstatným menom kanál s významom *umelý vodný tok, spravidla so spevnenými bokmi* utvorené dvojčlenné hydronymum atributívneho typu (dvojčlenný determinatívny názov so zhodou) zložené z prídavného mena a z podstatného mena *Zámocký kanál* ako súčasť veľmi početnej skupiny názvov v slovenskej toponymii, najmä hydronymii. Názov vodného toku *Zámocký kanál* bol štandardizovaný v roku 2009. V priestore slovenskej hydronymie hydronymum *Zámocký kanál* nie je jedinečným hydronymom (jún 2022).

## Referencie

Kategória:Potoky na Slovensku
Kategória:Vodné toky v Borskej nížine
Kategória:Vodné toky v okrese Malacky
Kategória:Veľké Leváre
Róbert Maxián

**Róbert Maxián** (* 31. január 1967) je slovenský diplomat. Od mája 2022 je veľvyslanec Slovenska v Indii.

## Životopis
V rokoch 1981 až 1983 študoval na Športovom gymnáziu v Banskej Bystrici, v rokoch 19831985 na Gymnáziu v Žiari nad Hronom. Následne v rokoch 1985 až 1989 študoval na Obchodnej fakulte Vysokej školy ekonomickej v Bratislave. V rokoch 1991 až 1992 študoval tiež na Indickom inštitúte zahraničného obchodu v Dillí.

Od roku 1989 pôsobil ako obchodný referent spoločnosti Kerametal v Bratislave, v rokoch 1992 až 1996 bol vedúcim obchodného oddelenia tejto spoločnosti. V rokoch 19962002 bol „asistent vedúceho obchodného oddelenia, Veľvyslanectvo SR v Dillí/zastúpenie Kerametal India, Dillí“. V rokoch 2002 až 2004 bol zástupcom obchodného riaditeľa Kerametal.

## Diplomatické pôsobenie
Od roku 2004 do roku 2009 bol vedúcim obchodno-ekonomického oddelenia na veľvyslanectve Slovenska v Indii. V rokoch 2009 až 2011 pracoval ako referent Odboru riadenia ekonomickej diplomacie na Ministerstve zahraničných vecí a európskych záležitostí, v rokoch 2011 až 2012 bol vedúcim Oddelenia podnikateľského centra MZVaEZ. V rokoch 2012 až 2017 bol zástupca vedúceho zastupiteľského úradu a konzul na Veľvyslanectve Slovenska v kórejskom Soule. Následne bol v období 2018 až 2019 vedúci Oddelenia krajín východnej Ázie a Pacifiku na MZVaEZ. V rokoch 2019 až 2021 bol zástupca vedúceho zastupiteľského úradu v Budapešti.

22. feburára 2022 ho prezidentka Zuzana Čaputová vymenoval za veľvyslanca Slovenska v Indii. Jeho predchodcom bol v rokoch 20182021 Ivan Lančarič. Svoj úrad prevzal v máji 2022.

## Referencie

## Externé odkazy
* Profil na stránke veľvyslanectva 

Kategória:Slovenskí diplomati
Kategória:Veľvyslanci Slovenska v Indii
Kategória:Absolventi Obchodnej fakulty Ekonomickej univerzity v Bratislave
Valec (album)

***Valec*** je druhý štúdiový album slovenskej skupiny IMT Smile. V roku 1998 tento album vydalo hudobné vydavateľstvo Mercury.

V roku 1999 pod názvom ***Valec EXTRA*** vyšla rozšírená edícia tohto albumu spolu s  koncertnými nahrávkami skupiny IMT Smile.

## Zoznam skladieb

## Výroba albumu
* Ivan Tásler - spev, elektrická gitara, akustická gitara, vokály
* Miro Tásler - klávesové nástroje, vokály
* Tomáš Okres - elektrická gitara
* Martin Gašpar - basová gitara
* Peter Bič - elektrická gitara
* Martin Valihora - bicie nástroje, perkusie
* Martin Migaš - bicie nástroje
; Produkcia
* Juraj Štubniak - digital mastering
* Juraj Kukučka - dizajn a fotografie

## Referencie

Kategória:Albumy skupiny IMT Smile
Kategória:Hudobné albumy z 1998
Veľká hoľa

**Veľká hoľa** () je vrch v Nízkych Tatrách. Leží nad obcou Liptovská Lúžna, približne  južne od Ružomberka.

## Poloha
Nachádza sa v západnej časti Nízkych Tatier, v geomorfologickom podcelku Ďumbierske Tatry a časti Prašivá. Leží na hranici Žilinského a Banskobystrického kraja, okresov Ružomberok, Liptovský Mikuláš a Brezno a zasahuje na katastrálne územie obcí Liptovská Lúžna, Partizánska Ľupča a Jasenie. Najbližším sídlom je na severozápadnom úpätí situovaná Liptovská Lúžna a severovýchodne ležiaca osada Železnô, rovnakým smerom leží aj osada Magurka, juhovýchodne sa nachádza Jasenie. Masív patrí do Národného parku Nízke Tatry.

## Opis
Veľká hoľa je súčasťou hlavného hrebeňa Prašivej, medzi Veľkou Chochuľou () a Ďurkovou () v najzápadnejšej časti Nízkych Tatier. Severným smerom sa nachádza Tlstá (), Malá Tlstá () a Senná kopa (), východným Latiborská (), Latiborská hoľa () a Skalka (), južným Ráztocké poľany (), Ráztocká () a Ondrejská hoľa () a západným Košarisko (), Veľká Chochuľa (), Skalka (), Banášov bok () a Čierny vrch (). Severná časť hrebeňa patrí do povodia Váhu, kde vodu odvádza Lúžňanka cez Revúcu, južné svahy patria k povodiu Hrona, kde voda odteká Jasenským potokom. Vrchol traverzuje Cesta hrdinov SNP.

### Výhľady
Vrchol Veľkej hole je hôľnatý s fragmentami kosodreviny a nízkou vegetáciou, umožňujúcou kruhový rozhľad. Pri vhodných podmienkach je tak možné pozorovať okolité vrcholy Nízkych Tatier, no tiež Kremnické vrchy, Veľkú a Malú Fatru, Oravskú Maguru i Beskydy, Chočské vrchy, Západné Tatry, Veporské vrchy a Poľanu.

## Prístup
* po  červeno značkovanej hrebeňovke (Cesta hrdinov SNP) traverzom:
** od západu z Donovál cez Hiadeľské sedlo a Veľkú Chochuľu 
** od severovýchodu z Chabenca cez Sedlo Latiborskej hole
* po  žltej značke zo západu z Liptovskej Lúžnej cez Sedlo pod Skalkou
* po  modrej značke:
** od juhu z Ráztoky cez Košarisko
** od severu z Magurky cez Sedlo Latiborskej hole

## Referencie

## Pozri aj
* Prašivá (geomorfologická časť)
* Ďumbierske Tatry
* Zoznam vrcholov v Nízkych Tatrách

## Iné projekty

## Externé odkazy
* Poloha na turistickej mape

Kategória:Vrchy v Nízkych Tatrách
Kategória:Tisícovky na Slovensku
Kategória:Vrchy v okrese Ružomberok
Kategória:Vrchy v okrese Liptovský Mikuláš
Kategória:Vrchy v okrese Brezno
Kategória:Liptovská Lúžna
Kategória:Partizánska Ľupča
Kategória:Jasenie
Mestská hora (vrch v Nízkych Tatrách)

**Mestská hora** () je vrch v Nízkych Tatrách. Leží nad Partizánskou Ľupčou, približne  juhovýchodne od Ružomberka.

## Poloha
Nachádza sa v západnej časti Nízkych Tatier, v geomorfologickom podcelku Ďumbierske Tatry a časti Ďumbier. Leží v Žilinskom kraji, v okrese Liptovský Mikuláš a na katastrálnom území obce Partizánska Ľupča. Najbližším sídlom je na západnom úpätí situovaná osada Magurka, rovnakým smerom leží i osada Železnô a Liptovská Lúžna, severne sa nachádza Partizánska Ľupča a Liptovské Kľačany a južným smerom Jasenie. Masív patrí do Národného parku Nízke Tatry.

## Opis
Mestská hora je súčasťou rázsochy, vybiehajúcej severozápadným smerom z hlavného hrebeňa medzi Malým Chabencom () a Ďurkovou (). Severným smerom sa nachádza Veľká Oružná (), Vysoká () a Krámec (), východným Spálená (), Chabenec () a Malý Chabenec (), južným Ďurková a západným smerom Zámostská hoľa (), Latiborská () a Javorina (). Vrch i hrebeň patrí do povodia Váhu, kde vodu odvádza Ľupčianka a jej prítoky. Vrcholom vedie značený chodník z Magurky.

### Výhľady
Vrchol Mestskej hory pokrýva nesúvislý riedky les, umožňujúci obmedzený rozhľad. Pri vhodných podmienkach je možné pozorovať okolité vrcholy Nízkych Tatier, no tiež Západné Tatry, Chočské vrchy, Oravskú Maguru i Beskydy, Veľkú a Malú Fatru.

## Prístup
* po  zelenej značke:
** od západu z osady Magurka
** od juhu od Útulne Ďurková cez hrebeň (križovanie s  Cestou hrdinov SNP)
* po  modrej značke od juhu z Jasenia okolo Útulne Ďurková

## Referencie

## Pozri aj
* Ďumbier (geomorfologická časť)
* Ďumbierske Tatry
* Zoznam vrcholov v Nízkych Tatrách

## Externé odkazy
* Poloha na turistickej mape

Kategória:Vrchy v Nízkych Tatrách
Kategória:Tisícovky na Slovensku
Kategória:Vrchy v okrese Liptovský Mikuláš
Kategória:Partizánska Ľupča
Zámocký kanál (prítok Starej Nitry)

**Zámocký kanál** je umelý vodný tok nížinného typu, melioračný, odvodňovací kanál v Podunajsku, na východnom okraji geomorfologického celku Podunajská rovina, začína sa na území obce Svätý Peter ale väčšiu časť svojho toku preteká a ústi na susednom území mesta Komárno v okrese Komárno v Nitrianskom kraji. Je to ľavostranný prítok Starej Nitry. Meria 2,8 km. Je tokom IV. rádu.

## Začiatok
Začína sa na východnej strane geomorfologického celku Podunajská rovina, v nadmorskej výške , na území obce Svätý Peter v okrese Komárno v Nitrianskom kraji v poľnohospodárskom extraviláne 400 m južne od južného okraja poľa *Komočín* v Patinskom kanáli.

## Opis toku
Od začiatku tečie juhozápadozápadným smerom, preteká poľnohospodárskym extravilánom obce Svätý Peter, v nadmorskej výške  po 600 m úseku od svojho začiatku preteká cez hranicu medzi obcou Svätý Peter a mestom Komárno a vteká na územie mesta Komárno, mení smer na juhozápad, podteká miestnu poľnú cestu, ľavým brehom obmýva pole *Pri Zámockej*, priberá pravostranný prítok Hajlášsky kanál, samotu *Zámocké* s poľnohospodárskou farmou obteká vo vzdialenosti 850 m od svojho ľavého brehu, mení smer na západ, v nadmorskej výške  ústi do Starej Nitry ako jej ľavostranný prítok. Stará Nitra ústi v severovýchodnej časti mesta Komárno do Váhu. Vodný tok *Zámocký kanál* má jeden prítok.

## Pôvod názvu
Hydronymum *Zámocký kanál* má pôvod v toponyme samoty *Zámocké* prípadne v názve poľa *Pri Zámockej*, v blízkosti ktorých na území mesta Komárno preteká. Zo slovného základu *zámok* bolo po rozšírení o formant *-ský, -cký* a kombináciou so všeobecným podstatným menom kanál s významom *umelý vodný tok, spravidla so spevnenými bokmi* utvorené dvojčlenné hydronymum atributívneho typu (dvojčlenný determinatívny názov so zhodou) zložené z prídavného mena a z podstatného mena *Zámocký kanál* ako súčasť veľmi početnej skupiny názvov v slovenskej toponymii, najmä hydronymii. Názov vodného toku *Zámocký kanál* bol štandardizovaný v roku 1991. V priestore slovenskej hydronymie hydronymum *Zámocký kanál* nie je jedinečným hydronymom (jún 2022).

## Referencie

Kategória:Potoky na Slovensku
Kategória:Vodné toky na Podunajskej rovine
Kategória:Vodné toky v okrese Komárno
Kategória:Komárno
Tom Parker (manažér)

**Thomas Andrew Parker**, známy ako **plukovník Tom Parker** (vlastným menom **Andreas Cornelis** (**Dries**) **van Kuijk**; * 26. jún 1909, Breda, Holandsko – † 21. január 1997, Las Vegas, Nevada, USA) bol americký hudobný manažér holandského pôvodu (jeho skutočná identita vyšla najavo až v roku 1982).

## Životopis
Narodil sa ako siedme z jedenástich detí, školu nedokončil a od detstva sa živil ako púťový vyvolávač, v pätnástich rokoch začal pracovať v rotterdamskom prístave, v osemnástich bol obvinený z vraždy a utiekol pred policajným stíhaním do USA. Aby pozametal stopy, poameričtil si meno a narukoval do armády, avšak kvôli dezerciám bol hospitalizovaný na psychiatrii a potom predčasne prepustený, potom sa živil kočovaním s cirkusom (jeho najúspešnejším trikom údajne boli sliepky tancujúce na rozpálenom plechu).

Od roku 1938 úspešne pôsobil v zábavnom priemysle, bol manažérom Gena Austina a medzi jeho zverencami boli tiež Eddy Arnold, Tommy Sands a Hank Snow. V roku 1948 mu guvernér štátu Louisiana Jimmie Davis udelil za zásluhy v oblasti kultúry čestný titul *colonel* (). V roku 1955 sa stal manažérom začínajúceho Elvisa Presleyho, zabezpečil mu zmluvu s významnou spoločnosťou RCA Records a poberal 25 percent z jeho honorárov.

Parkerova spolupráca s Elvisom priniesla novátorský prístup k budovaniu hviezdneho kultu v modernom šoubiznise: predaj najrôznejších reklamných predmetov, časté účinkovanie vo filmoch a televízii, vymýšľanie senzačných historiek pre novinárov. Parker nikdy nenechal Presleyho vystupovať mimo USA a zvyšoval tým dopyt po koncertoch, aj keď hlavným dôvodom bolo to, že ako ilegálny prisťahovalec nemal cestovný pas. Manažérsku obratnosť dokázal aj tým, že aj v rokoch 1958 až 1960, kedy Presley nemohol spievať kvôli výkonu základnej vojenskej služby, jeho popularita vďaka Parkerovej mediálnej všadeprítomnosti ďalej rástla. V roku 1967 zorganizoval spevákovu okázalú svadbu s Priscillou Beaulieu.

Po Presleyho smrti prepadol hazardným hrám, ktoré ho pripravili o väčšinu majetku.

## Referencie

## Iné projekty

## Externé odkazy
* 
* Tom Parker collection and interviews with co workers 
* ED Bonja Interview Elvis Photographer - the Elvis Information Network exclusive
* Colonel Tom Parker's home (former), 409 Park Ridge Avenue, Temple Terrace, Fl.

## Zdroj

Kategória:Holandskí hudobníci
Kategória:Hudobní manažéri
Kategória:Podnikatelia USA
DT-30 Viťaz

**DT-30 Viťaz** je sovietsky dvojzložkový pásový transportér, určený na prevoz nákladu v ťažkých klimatických podmienkach.

## Konštrukcia
Celková hmotnosť vozidla DT-30 Viťaz je 28 ton, pričom dokáže prepraviť ďalších 30 ton nákladu. Stojí za zmienku, že aj pri takejto pomerne veľkej hmotnosti je tlak vyvíjaný pásmi na zem v priemere len 0,3 kg/cm². To umožnilo výrazne zvýšiť úroveň priechodnosti stroja a prakticky eliminovať uviaznutie v ťažkých pôdach.

V kabíne vozidla je 5 miest pre posádku. Za kabínou je 12 valcový dieselový motor V-46-5 s výkonom 780 koní. Dojazd DT-30 na plnú nádrž je cca 700 kilometrov. Motor zvládne arktické mrazy do -40°C, ale aj púštne horúčavy +50°C. Na ceste dokáže vyvinúť maximálnu rýchlosť /h. Viťaz dokáže plne naložený aj plávať a to rýchlosťou /h.

## Bojové nasadenie
### [[Ruská invázia na Ukrajinu]]
Pri ruskej okupácii Ukrajiny nasadilo Rusko do bojov vozidlá DT-30. Za prvých 120 dní vojny stratilo Rusko minimálne 3 tieto vozidlá.
 

## Referencie

Kategória:Sovietske vojenské vozidlá
Kategória:Ruské vojenské vozidlá
Kategória:Pásové vozidlá
Kategória:Terénne automobily
Nech sa páči

***Nech sa páči*** je tretí štúdiový album slovenskej skupiny IMT Smile. V roku 2000 tento album vydalo hudobné vydavateľstvo Universal Music.

## Zoznam skladieb

## Výroba albumu
* Ivan Tásler - spev, elektrická gitara, akustická gitara, vokály
* Miro Tásler - klávesové nástroje, vokály
* Tomi Okres - elektrická gitara
* Peter Bič - elektrická gitara
; Produkcia
* Juraj Kupec (štúdio Ebony) - mixovanie
* Ján Došek (štúdio Ivory), JPM Sound - mastering
* Jon Murch - zvuková réžia
* Martin Němec - asistent techniky
* Peter Frolo, Boleslav Boška - fotografie
* Juraj Kukučka - dizajn

## Referencie

Kategória:Albumy skupiny IMT Smile
Kategória:Hudobné albumy z 2000
Zámocký kanál

**Zámocký kanál** môže byť:

*umelý vodný tok v okrese Malacky, pozri Zámocký kanál (prítok Nového kanála)
*umelý vodný tok v okrese Komárno, pozri Zámocký kanál (prítok Starej Nitry)
Bol Bol

**Bol Manute Bol** (* 16. november 1999, Chartúm, Sudán) je juhosudánsky basketbalista. V súčasnosti je Bol hráčom klubu Orlando Magic hrajúcom v NBA. Bol Bol bol považovaný za jedného z najsľubnejších prospektov pred draft 2019, v ktorom bol Bol napokon zvolený zo 44. miesta, hoc sa predpokladalo, že príde na rad ešte v prvej desiatke.

## Osobný život
Bol Bol sa narodil v Sudáne do rodiny bývalého basketbalistu, tiež hráča NBA, Manute Bola. Dôvod, prečo bol Bol Bol pomenovaný Bol, bol Bol Bol, ktorý bol náčelníkom Dinkov. Bol Bol bol zároveň Bol Bolovým prastarým otcom. Bol Bol by bol vyrastal v Sudáne, ale z dôvodu vojenských nepokojov v krajine sa rodina rozhodla emigrovať. Bolovci sa okolo roku 2001 usadili v Connecticute v Spojených štátoch, ktoré im poskytli azyl.

## Kariéra v NBA
### Denver Nuggets (2019 - 2022)
Bol Bol bol draftovaný v roku 2019 tímom Miami Heat. Bol nikdy nebol hráčom Heat, pretože už o pár týždňov neskôr bol Bol Bol vymenený za voľbu v druhom kole draftu 2022 do Denveru Nuggets, s ktorým podpísal vstupný kontrakt v septembri 2019. Prvý zápas v najlepšej basketbalovej lige sveta odohral, zhodou okolností, proti Miami Heat v auguste 2020.

Začiatkom roku 2022 by bol Bol Bol býval vymenený do Detroitu Pistons, ale prestup Bol Bola bol napokon anulovaný, nakoľko nebol Bol Bol schopný prejsť fyzickými testami.

### Orlando Magic (2022 - súčasnosť)
Pár dní po zmarenej výmene do Detroitu, bol Bol Bol poslaný do tímu Boston Celtics. Za Celtics nestihol odohrať ani jeden zápas, pretože už o pár týždňov Bol bol opäť vymenený, tentokrát do tímu Orlando Magic. V priebehu jedného mesiaca Bol prestúpil zo štyroch klubov, ale nastúpil iba v jednom zápase. V januári 2022 musel po bolestivom zranení podstúpiť operáciu, ktorá ho vyradila z hry do konca sezóny 2021 až 2022.

## Referencie

Kategória:Sudánski športovci
Kategória:Basketbalisti NBA
Kategória:Hráči Orlando Magic
Americké námestie (rozlišovacia stránka)

**Americké námestie** môže byť:

* námestie v Bratislave v mestskej časti Staré Mesto, pozri Americké námestie
* lokalita v Bratislavskom lesnom parku, pozri Americké námestie (Bratislavský lesný park)
Kleónymos (sochár)

**Kleónymos** () bol grécky sochár v 3. storočí pred Kr. 
 
Kleónymos, sochár z ostrova Samos, pôsobil v 2. polovici 3. stor. pred Kr. Nezachovali sa od neho žiadne sochy, ale v archeologických lokalitách miest Lindos a Kameiros na ostrove Rodos sa našli jeho signatúry na podstavcoch zo sôch, ktoré kedysi zhotovil.

Prvý podstavec objavili na akropole mesta Lindos, podľa nápisu stála na ňom socha, ktorú daroval Eufrantidos, kňaz mestskej bohyne Atény Lindskej a Dia Poliea. Nápis sa datuje do roku 236 pred Kr. Druhý podstavec nájdený v meste Kameiros, bol základňou sochy, ktorú na počesť demiurga Kleinagora darovali jeho deti Milón, Chariadas a Damónasses. O samotných sochách nie je nič známe.
         
## Referencie a bibliografia

 
Kategória:Sochári starovekého Grécka
Žerušnica lúčna

**Žerušnica lúčna** (lat. *Cardamine pratensis*) je trvalá bylina z čeľade kapustovité. 

## Výskyt
Rastlina preferuje výživnú vlhkú pôdu. Rastie takmer v celej Európe, zriedkavo aj v severnej Afrike, v niektorých častiach Ázie, ale aj v severnej Amerike a Austrálii, v našej oblasti sa táto rastlina vyskytuje často.

Vyskytuje sa najmä na lúkach, pastvinách, v okolí krov, popri potokoch a na rôznych zatrávnených miestach. Žerušnica lúčna uprednostňuje hlinité pôdy (zásadité aj kyslé).

## Opis
Rastlina dorastá do výšky 45 cm. Stonka rastliny vyrastá z prízemnej ružice, ktorá je zložená z viacerých lístkov okrúhleho tvaru. Kvitne od apríla do júla, je jedlá. 

## Využitie
V liečiteľstve sa využívali kvety žerušnice lúčnej proti kŕčom, tiež aj ako prevencia proti chorobe skorbut (vďaka vitamínu C, ktorý rastlina obsahuje).

## Galéria

Súbor:Cardamine pratensis 189903985.jpg|alt=|žerušnica lúčna
Súbor:Cardamine pratensis 120836093.jpg|alt=|kvety rastliny
Súbor:Cardamine pratensis 121008016.jpg|alt=|detail kvetu žerušnice lúčnej
Súbor:Cardamine pratensis Pinksterbloem.jpg|alt=|typické prostredie výskytu rastliny


## Referencie


Kategória:Kapustovité
Kategória:Lúčne byliny
Kategória:Rastliny s ružovými kvetmi
Kategória:Jedlé rastliny
Kategória:Flóra v Grónsku
IMT Smile (album)

***IMT Smile*** je názov štvrtého štúdiového albumu, ktorý slovenská kapela IMT Smile vydala 15. marca 2003. Tento album vydalo hudobné vydavateľstvo Universal Music.

## Zoznam skladieb

## Výroba albumu
* Ivan Tásler - spev, Hammond organ, akustická gitara, vokály, mixovanie, producent
* Miro Tásler - bicie nástroje, klávesové nástroje,vokály
* Tomi Okres - elektrická gitara, basová gitara, vokály
* Viktor Špak - elektrická gitara, vokály
* Peter Bič - elektrická a akustická gitara, vokály
* Oskar Rózsa - bicie nástroje, basová gitara, klávesové nástroje, perkusie, elektrická gitara
* Richard Müller - vokály
* Marcel Buntaj - bicie nástroje
* John Shannon - elektrická gitara
* Tomáš YXO Dohňanský - basová gitara
* Henrich Leško, Ján Došek, Jozef Stopka, Igor Tóth, Marek Jendrek, Peter Ivan, Tomáš Straka - vokály
; Produkcia
* Miro Tásler - manažment
* Ján Došek - technik, mastering, mixovanie
* Oskar Rózsa - mixovanie, producent (3, 12)
* Peter Ivan - dizajn, fotografie

## Referencie

Kategória:Albumy skupiny IMT Smile
Kategória:Hudobné albumy z 2003
Ľupčianska Magura

**Ľupčianska Magura** () je vrch v Nízkych Tatrách. Leží nad Partizánskou Ľupčou, približne  juhovýchodne od Ružomberka.

## Poloha
Nachádza sa v severozápadnej časti Nízkych Tatier, v geomorfologickom podcelku Ďumbierske Tatry a časti Salatíny. Leží v Žilinskom kraji, v okrese Liptovský Mikuláš a zasahuje na katastrálne územie obce Partizánska Ľupča a Liptovské Kľačany. Najbližším sídlom sú severovýchodne situované Liptovské Kľačany, severne ležia Malatíny a Partizánska Ľupča, južným smerom sú osady Magurka a Železnô. Masív leží v ochrannom pásme Národného parku Nízke Tatry.

## Opis
Ľupčianska Magura je súčasťou dlhej rázsochy, vybiehajúcej severným smerom z Chabenca () v hlavnom hrebeni. Vedie ďalej severozápadným smerom cez Krámec () a končí na Prednej Magure (). Severným smerom leží Rumanec (), východným Brestovec (), Holý vrch () a Vražená (), južným Vysoká (), Krámec, Veľká Oružná () a Červený grúň () a západným Salatín (), Šlosiar () a Predná Magura. Vrch i hrebeň patrí do povodia Váhu; západnú časť odvodňuje Ľupčianka, severné svahy Malatínka a východne sa zvažujúce svahy Kľačianka. Na vrchol nevedie značený chodník.

### Výhľady
Vrchol Ľupčianskej Magury pokrýva lesný porast, neumožňujúci rozhľad. Z vhodných lokalít s riedkou vegetáciou a horských lúk je možné pozorovať okolité vrcholy Nízkych Tatier, no tiež Západné Tatry, Chočské vrchy, Oravskú Maguru i Beskydy, Veľkú a Malú Fatru.

## Prístup
Na vrchol nevedie značený turistický chodník, no prístup je možný hrebeňom zo susednej Prednej Magury, na ktorú vedie  žlto značený chodník z Partizánskej Ľupče.

## Referencie

## Pozri aj
* Salatíny
* Ďumbierske Tatry
* Zoznam vrcholov v Nízkych Tatrách

## Iné projekty

## Externé odkazy
* Poloha na turistickej mape

Kategória:Vrchy v Nízkych Tatrách
Kategória:Tisícovky na Slovensku
Kategória:Vrchy v okrese Liptovský Mikuláš
Kategória:Partizánska Ľupča
Kategória:Liptovské Kľačany
Klétus

**Klétus** (, ) môže byť:
* rímsky pápež v 1. storočí s menom Klétus I., pozri Anaklét
* rímsky protipápež v rokoch 11301138, pozri Anaklét II.
* jágerský biskup v rokoch 11141131, pozri Klétus I. (jágerský biskup)
* jágerský biskup v rokoch 12241245, z rodu Bélovcov, pozri Klétus II. (jágerský biskup)

Kategória:Rozlišovacie stránky – Osobnosti
Exotica

***Exotica*** je názov piateho štúdiového albumu, ktorý v roku 2004 vyšiel ako autorský projekt Ivana Táslera nahraný s kapelou IMT Smile. Tento album, ktorý vydalo hudobné vydavateľstvo Universal Music, vyšiel na dvoch nosičoch: jedným je pôvodný štúdiový album na CD a druhým je DVD disk s koncertnými nahrávkami a s dokumentárnym snímkom o nahrávaní albumu.

## Zoznam skladieb

## Referencie

Kategória:Albumy skupiny IMT Smile
Kategória:Hudobné albumy z 2004
Vojčiansky kanál

**Vojčiansky kanál** je kanál v regióne Dolný Zemplín na území obcí Kráľovský Chlmec, Boľ, Vojka, Svätuše, v okrese Trebišov v Košickom kraji. Nachádza sa v geomorfologickom celku Východoslovenská rovina. Je pravostranným prítokom Severného plešianskeho kanála. Má dĺžku . Je vodným tokom VI. rádu.  

## Začiatok
Začína sa v  v severozápadnej časti územia mesta Kráľovský Chlmec, v poľnohospodárskom extraviláne, 1 km na východ od vrchu *Čierna hora* s  Patrí do okresu Trebišov v Košickom kraji. Nachádza sa v geomorfologickom celku Východoslovenská rovina v geomorfologickom podcelku Medzibodrocké pláňavy.
## Opis toku
Od prameňa tečie severným smerom cez poľnohospodársky extravilán, stáča sa na severozápad, v  preteká obecnú hranicu a vteká na územie obce Boľ, pokračuje v severozápadnom smere, preteká zvyškami niekdajších meandrov a mŕtvych ramien toku Latorice, preteká cez pole *Medzi jazerami*, mení smer na západ, v  preteká obecnú hranicu a vteká na územie obce Vojka, mení smer na juhozápad, v  priberá bezmenný pravostranný prítok – kanál, pravým brehom obteká úpätie vrchu *Bešeňovo* s , v  priberá bezmenný pravostranný prítok – kanál a zároveň preteká obecnú hranicu a vteká na územie obce Svätuše, priberá pravostranný prítok Svinický kanál, po krátkom úseku južným smerom v  priberá bezmenný ľavostranný prítok – kanál, podteká cestu z obce Svätá Mária do mesta Kráľovský Chlmec, v extraviláne ústi v  do Severného plešianskeho kanála ako jeho pravostranný prítok. Severný plešiansky kanál je ďalej prítokom Somotorského kanála v povodí Bodroga.
Vodný tok *Vojčiansky kanál* má iba jeden významnejší prítok Svinický kanál.

## Pôvod názvu
Vodný tok *Vojčiansky kanál* má pôvod v názve obce Vojka, v priestore ktorej preteká. Z toponyma *Vojka* kombináciou s formantom *-iansky* a kombináciou so všeobecným podstatným menom kanál s významom *umelý vodný tok, spravidla so spevnenými bokmi* bolo utvorené dvojčlenné hydronymum atributívneho typu (dvojčlenný determinatívny názov so zhodou) zložené z prídavného mena a z podstatného mena v podobe *Vojčiansky kanál* ako súčasť veľmi početnej skupiny názvov v slovenskej toponymii, najmä hydronymii.. Názov vodného toku *Vojčiansky kanál* bol štandardizovaný v roku 1975. V priestore slovenskej hydronymie potokov hydronymum *Vojčiansky kanál* je jedinečným hydronymom (júl 2022).  
## Referencie

Kategória:Vodné toky v okrese Trebišov 
Kategória:Umelé vodné toky na Slovensku 
Kategória:Potoky na Slovensku 
Kategória:Vodné toky na Východoslovenskej rovine
Majstrovstvá sveta v ľadovom hokeji žien do 18 rokov 2010

**Majstrovstvá sveta v ľadovom hokeji žien do 18 rokov 2010** boli tretie majstrovstvá sveta v ľadovom hokeji žien do 18 rokov. Konali sa v americkom meste Chicago od 27. marca do 3. apríla 2010. Zlato získali po prvýkrát hokejistky Kanady, keď vo finále vyhrali nad USA.

## Základné skupiny

### Skupina A

|}

### Skupina B

|}

## O udržanie

Tretí zápas, ktorý bol naplánovaný na 3. apríla o 12:00, sa nehral, lebo o zostupujúcom už bolo rozhodnuté. vyhralo 2 : 0 na zápasy a udržalo sa v Top divízii.  zostupuje do I. divízie MS 2011.

## Play-off

### Štvrťfinále

### Semifinále

### O 5. miesto

### O 3. miesto

### Finále

## Konečné poradie

## I. divízia
Turnaj I. divízie MS 2010 sa hral v Piešťanoch na Slovensku od 3. do 9. apríla 2010.

|

|}

### Zápasy Slovenska

## Referencie

## Zdroj

2010
ženy
Kategória:Ľadový hokej v 2010
Kategória:Ľadový hokej v USA
Kategória:Ľadový hokej na Slovensku
Kategória:Športové podujatia v USA
Kategória:Športové podujatia na Slovensku
Kategória:2010 v USA
Kategória:Šport na Slovensku v 2010
Kategória:Šport v Chicagu
Kategória:Šport v Piešťanoch
Ménofanes

**Ménofanes** () môže byť:
* grécky sochár v 1. stor. pred Kr., pozri Ménofanes (sochár)
* starogrécky gramatik, pozri Ménofanes (gramatik)
* grécky nauarchos za vlády pontského kráľa Mithridata VI., pozri Ménofanes (nauarchos)

## Zdroje
Ludolf

**Ludolf** je mužské krstné meno. Má nemecký pôvod, meno je rozšírené v nemecky hovoriacom svete. Od stredoveku bolo bežné v západnom a strednom Nemecku, a to ako krstné meno aj ako priezvisko. Meniny v Nemecku má 29. marca.

## Známi nositelia
### Meno
* Svätý Ludolf, biskup z Ratzeburgu
* Ludolf Saský (1295-1378), nemecký teológ štrnásteho storočia. 
* Ludolf von Trier († 1008), arcibiskup z Trieru
* Ludolf August von Bismarck (alebo aj *Bismark*; 1683–1750), ruský generál
* Ludolf Nielsen (1876–1939), dánsky skladateľ

### Priezvisko
* Ferdinand Ludolf (1846-1906), nemecký architekt

Kategória:Krstné mená
Kategória:Mužské mená
NHL Entry Draft 2022

**NHL Entry Draft 2022** bol 60. vstupný draft NHL, ktorý sa konal 7. a 8. júla 2022 vo Bell centre v Montreale. Z prvého vyberal tím Montreal Canadiens, prvýkrát od roku 1985 pripadla prvá voľba hostiteľskému celku. Jednotkou draftu sa stal Juraj Slafkovský ako vôbec prvý slovenský hokejista v histórii NHL.

## Slováci na NHL drafte 2022
Juraj Slafkovský bol považovaný za možného kandidáta na draftovú jednotku. O túto priečku súperil s Shaneom Wrightom, o ktorom sa posledné dva roky hovorilo ako o najlepšom hráčovi tohto draftu, avšak Kanaďan v očiach mnohých skautov zaostal za očakávaniami v tejto sezóne a napokon spadol až na štvrtú priečku. Slafkovskému do karát zahral výrazný výkon na zimných olympijských hrách.

Z druhého miesta bol zvolený obranca Šimon Nemec, ktorý podobne ako Slafkovský, získal bronz z poslednej olympiády.

Výberu v prvom kole sa dočkal aj odchovanec popradského hokeja Filip Mešár, ktorého si z 26. pozície vybral Montreal Canadiens, kde sa stretne spoločne s krajanom Slafkovským. Prvýkrát v histórii boli v prvom kole draftu NHL zvolení hneď traja Slováci.

## 1. kolo

## Referencie

Kategória:NHL draft
Kategória:Ľadový hokej v 2022
Kostol svätého Štefana (Stupava)

Farský **Kostol svätého Štefana Uhorského** alebo **Kostol svätého Štefana, kráľa** sa nachádza v Stupave na Námestí svätej Trojice. Farárom kostola je Milan Sova a kaplánom Roman Bako

## História
Kostol bol postavený v prvej polovici 17. storočia. Začiatkom 18. storočia bol kostol upravený na barokový štýl a v rokoch 1764 – 1767 bol upravovaný znova. V rokoch 1911 a 1935 bol opravovaný po požiaroch. Najnovšia oprava fasády a okolia kostola prebehla v roku 2007. Hlavný oltár, ktorý bol postavený v roku 1750 je barokový, s obrazom Sv. Štefana z druhej polovice 19. storočia. Pred kostolom sa nachádza Trojičný stĺp z druhej polovice 18. storočia  a kamenný misijný kríž z roku 1949.

## Dopravné spojenie

## Referencie

## Externé odkazy

* Stupava - Kostol sv. Štefana kráľa - Pamiatky na Slovensku

Kategória:Stupava
Svätého Štefana
Stupava
Stupava
Ménofanes (sochár)

**Ménofanes** () bol grécky sochár v 1. storočí pred Kr.
 
Ménofanes, syn Lysania zo Sinópy, bol zrejme činný v prvej polovici v 1. stor. pred Kr. Nezachovali sa od neho žiadne sochy, známa je len jedna jeho signatúra na podstavci zo sivého mramoru (0,792 m x 0,65 m x 0,57 m), ktorý bol náhrobným kameňom a základňou sochy. Na podstavci je okrem podpisu umelca pohrebný nápis pre *Menestratu* (nazývanú Chótis) od dému a rímskeho *pragmateuomenoi* (negotiatora), pochovaného v Halikarnase. Nájdený bol približne 4 km od maloázijskeho mesta Bodrum v obci Bitez. 
        
## Referencie a bibliografia

 
Kategória:Sochári starovekého Grécka
Predná Magura

**Predná Magura** () je vrch v Nízkych Tatrách. Leží nad Partizánskou Ľupčou, približne  juhovýchodne od Ružomberka.

## Poloha
Nachádza sa nad Ľupčianskou dolinou v severozápadnej časti Nízkych Tatier, v geomorfologickom podcelku Ďumbierske Tatry a časti Salatíny. Leží v Žilinskom kraji, v okrese Liptovský Mikuláš a na katastrálnom území obce Partizánska Ľupča. Najbližšími sídlami sú severne situované Malatíny, Partizánska Ľupča a Liptovské Sliače, severovýchodne ležia Liptovské Kľačany a južne sú osady Magurka a Železnô. Masív leží v ochrannom pásme Národného parku Nízke Tatry.

## Opis
Predná Magura je súčasťou dlhej rázsochy, vybiehajúcej severným smerom z Chabenca () v hlavnom hrebeni cez Krámec () a Ľupčiansku Maguru (). Severným smerom leží Rumanec () a Homôľka (), západným Sliačska Magura (), Šlosiar () a Malý Salatín (), južným Ramžené (), Červený grúň () a Veľká Oružná () a východným Vražená (), Ľupčianska Magura () a Brestovec (). Vrch i hrebeň patrí do povodia Váhu; západnú časť odvodňuje Ľupčianka, severovýchodné svahy prítoky Malatínky. Na vrchol vedie značený chodník z Partizánskej Ľupče.

### Výhľady
Hôľnatý vrchol Prednej Magury ponúka nerušený kruhový rozhľad. Pri vhodných podmienkach je vidieť okolité vrcholy Nízkych Tatier, no tiež Západné Tatry, Chočské vrchy, Oravskú Maguru i Beskydy, Veľkú a Malú Fatru.

## Prístup
* po  žlto značenom chodníku z Partizánskej Ľupče

## Referencie

## Pozri aj
* Salatíny
* Ďumbierske Tatry
* Zoznam vrcholov v Nízkych Tatrách

## Externé odkazy
* Poloha na turistickej mape

Kategória:Vrchy v Nízkych Tatrách
Kategória:Tisícovky na Slovensku
Kategória:Vrchy v okrese Liptovský Mikuláš
Kategória:Partizánska Ľupča
Námestie svätej Trojice (Stupava)

**Námestie svätej Trojice** je námestie v Stupave. Na námestí sa nachádza Kostol svätého Štefana. Na konci námestia sa po ľavej strane nachádza vchod do Kaštieľskeho parku (Stupavského parku). Prístup do parku je aj zo Slovenskej ulice.

## Blízke ulice
* Hlavná ulica
* Slovenská ulica
* Kalvárska ulica
* Mariánska ulica

## Dopravné spojenie

## Referencie

## Externé odkazy
* Námestie svätej Trojice na mape Stupavy

Kategória:Námestia v Stupave
Kaštieľsky park

**Kaštieľsky park** je park:

* v Hurbanove, pozri Kaštieľsky park (Hurbanovo)
* v Stupave, pozri Kaštieľsky park (Stupava)
ORCID

náhľad|Logo ORCID

**ORCID** (; **Open Researcher and Contributor ID**) je neproprietárny alfanumerický kód, ktorý jednoznačne identifikuje vedeckých a ďalších akademických autorov. ORCID rieši problém netriviálneho rozpoznávania konkrétneho autora vedeckej literatúry, spôsobený tým, že väčšina osobných mien nie je jedinečná, a môžu sa aj meniť (napríklad po svadbe), existujú kultúrne rozdiely v poradí jednotlivých častí mena, dochádza k nekonzistentnému používaniu skratiek a používajú sa tiež rôzne znakové sústavy. ORCID má ambíciu poskytovať trvalú identitu autorov, podobnú tej, ktorá bola vytvorená pre identifikáciu diel v digitálnych sieťach (DOI).

Databázu spravuje nezisková organizácia ORCID, Inc. so sídlom v Delaware, USA. Vznikla ako protiváha ku komerčnej identifikácii ResearcherID od Clarivate, spravujúcej napríklad Web of Science.

ORCID ponúka otvorenú a nezávislú registráciu určenú ako de facto štandard pre identifikáciu autora v oblasti vedy a akademického publikovania. Registrácia používateľov sa začala 16. októbra 2012, kedy bolo spustené aj vydávanie identifikátorov.

## Referencie

## Pozri aj
* Autorita (knihovníctvo)
* OpenID
* Virtual International Authority File (VIAF)

## Iné projekty

## Externé odkazy
* Oficiálna stránka ORCID
* Registračný formulár pre získanie ORCID iD
* Čo je ORCID a prečo je dôležitý? – text Jitky Dobbersteinovej z Ústrednej knižnica SAV
* 0000-0003-1205-0104 – príklad ORCID identifikátora a asociovaného autoritného záznamu (architekt Robert Špaček)

## Zdroj

Kategória:Identifikácia
Kategória:Metadáta
Nightlife (Thin Lizzy)

***Nightlife*** je štvrtý štúdiový album írskej skupiny Thin Lizzy. Vyšiel v novembri 1974 prostredníctvom Mercury Records. Ide o prvý album skupiny ako kvarteta s nováčikmi Scottom Gorhamom a Brianom Robertsonom.

Niektoré reedície CD a príležitostne aj iné zdroje uvádzajú názov albumu ako *Night Life*, rovnako ako názov piesne. Avšak pôvodný názov albumu je *Nightlife*.

Singlom propagujúcim album bola pieseň „Philomena“ venovaná Lynottovej matke.

## Zoznam skladieb
# „She Knows“ (Gorham, Lynott) – 5:13
# „Night Life“ (Lynott) – 3:57
# „It's Only Money“ (Lynott) – 2:47
# „Still in Love With You“ (Lynott) – 5:40
# „Frankie Carroll“ (Lynott) – 2:02
# „Showdown“ (Lynott) – 4:32
# „Banshee“ (Lynott) – 1:27
# „Philomena“ (Lynott) – 3:41
# „Sha La La“ (Downey, Lynott) – 3:27
# „Dear Heart“ (Lynott) – 4:35

### Bonusové skladby remastrovanej verzie
# „She Knows“ (BBC Session, 3 October 1974) – 5:10
# „Sha-La-La“ (BBC Session, 3 October 1974) – 3:38
# „It's Only Money“ (BBC Session, 3 October 1974) – 2:44
# „Philomena“ (BBC Session, 3 October 1974) – 3:43
# „Dear Heart“ (BBC Session, 23 October 1974) – 4:28
# „Banshee“ (BBC Session, 23 October 1974) – 2:43
# „Showdown“ (demo s Garym Moorom) – 3:53
# „Still in Love with You“ (demo s Garym Moorom) – 6:27
# „It's Only Money“ (demo s Garym Moorom) – 2:55
# „Showdown“ (alternate take) – 4:37
# „Still in Love with You“ (rough vocal mix) – 6:02

## Obsadenie
;Thin Lizzy
*Phil Lynott – basgitara, spev, akustická gitara
*Scott Gorham – gitara
*Brian Robertson – gitara, sprievodné vokály
*Brian Downey – bicie, perkusie

;Ďalší hudobníci
*Frankie Miller – spoločný hlavný spev v skladbe „Still in Love with You“
*Gary Moore – sólová gitara v skladbe „Still in Love with You“
*Jean Alain Roussel – Hammond B3, piano na skladbách 1, 4, 5 a 10
*Jimmy Horowitz – orchestrálne aranžmány na skladbách 1, 5 a 10

## Referencie

## Zdroj
* 

Kategória:Hudobné albumy z 1974
Kategória:Albumy skupiny Thin Lizzy
Zoznam biologických článkov/4

Tento index bol automaticky vygenerovaný podľa tejto kategorizácie. Obsahuje **1** článok. Aby sa nové články zobrazili v tomto indexe, musia byť zaradené aspoň do jednej z vymenovaných kategórii. Nové a upravené kategórie sa zohľadnia pri nasledujúcom generovaní.

## 4-
4-chlór-4-deoxygalaktóza

Kategória:Zoznamy biologických článkov
Vojčický kanál

**Vojčický kanál** je kanál v regióne Dolný Zemplín na území obcí Parchovany, Tušice, Dvorianky, Vojčice, Trebišov, v okresoch Trebišov a Michalovce, v Košickom kraji. Nachádza sa v geomorfologickom celku Východoslovenská rovina. Je pravostranným prítokom Kopaného jarka. Má dĺžku . 
## Začiatok
Začína sa v  na území obce Parchovany, v poľnohospodárskom extraviláne, v blízkosti južného okraja intravilánu tesne medzi južným plotom agrofarmy (niekdajšie jednotné roľnícke družstvo) a Majerskou ulicou, ktorá lemuje tento južný plot . Patrí do okresu Trebišov v Košickom kraji. Nachádza sa v geomorfologickom celku Východoslovenská rovina na pomedzí geomorfologických podcelkov Trebišovská tabuľa a Ondavská rovina.
## Opis toku
Od prameňa tečie južným smerom cez poľnohospodársky extravilán, v  preteká obecnú hranicu a vteká na územie obce Tušice, v  preteká obecnú hranicu a vteká na územie obce Dvorianky, v  preteká obecnú hranicu a vteká na územie obce Vojčice, v  podteká cestu z obce Hriadky do mesta Michalovce, v  preteká obecnú hranicu a vteká na územie mesta Trebišov v jeho mestskej časti Milhostov, v extraviláne ústi v  do Kopaného jarka ako jeho pravostranný prítok. Kopaný jarok je ďalej prítokom Ondavy. Vodný tok *Vojčický kanál* nemá významnejšie prítoky.

## Pôvod názvu
Vodný tok *Vojčický kanál* má pôvod v názve obce Vojčice, v priestore ktorej preteká. Z toponyma *Vojčice* kombináciou s formantom *-ský, -cký* a kombináciou so všeobecným podstatným menom kanál s významom *umelý vodný tok, spravidla so spevnenými bokmi* bolo utvorené dvojčlenné hydronymum atributívneho typu (dvojčlenný determinatívny názov so zhodou) zložené z prídavného mena a z podstatného mena v podobe *Vojčický kanál* ako súčasť veľmi početnej skupiny názvov v slovenskej toponymii, najmä hydronymii. Najstarší dochovaný písomný záznam názvu obce *Vojčice* sa viaže k roku 1217 v podobe *Weyche*, z roka 1773 je záznam *Wojcžice*. 
Názov obce má zrejme pôvod v domácej podobe osobného mena *Vojko*, ktorého východisko je v osobných slovanských predkresťanských menách *Vojeslav, Vojmír, Vojslav, Vojtech*. Pôvodný význam týchto osobných mien bol *oslavovateľ vojska, slávny vojskom, voju mier, tešiteľ vojska*. Názov vodného toku *Vojčický kanál* bol štandardizovaný v roku 1975. V priestore slovenskej hydronymie potokov hydronymum *Vojčický kanál* je jedinečným hydronymom (júl 2022).

## Referencie

 

Kategória:Vodné toky v okrese Trebišov 
Kategória:Vodné toky v okrese Michalovce 
Kategória:Umelé vodné toky na Slovensku 
Kategória:Potoky na Slovensku 
Kategória:Vodné toky na Východoslovenskej rovine
Javorina (vrch v Nízkych Tatrách)

**Javorina** () je vrch v Nízkych Tatrách. Leží nad osadou Magurka (Partizánska Ľupča), približne  juhovýchodne od Ružomberka.

## Poloha
Nachádza sa v západnej časti Nízkych Tatier, v geomorfologickom podcelku Ďumbierske Tatry a časti Salatíny. Leží v Žilinskom kraji, v okrese Liptovský Mikuláš a na katastrálnom území obce Partizánska Ľupča. Najbližším sídlom je priamo na južnom úpätí situovaná osada Magurka, západne leží osada Železnô a Liptovská Lúžna, severne sa nachádza Partizánska Ľupča a Liptovské Kľačany. Masív patrí do Národného parku Nízke Tatry.

## Opis
Javorina je súčasťou rázsochy Mestskej hory (), vybiehajúcej severozápadným smerom z hlavného hrebeňa medzi Malým Chabencom () a Ďurkovou (). Severným smerom sa nachádza Ramžené (), Červený grúň (), Veľká Oružná () a Vysoká (), východným Krámec (), Spálená () a Mestská hora, južným Ďurková, Zámostská () a Latiborská hoľa () a západným Latiborská (), Tlstá () a Hlinisko (). Vrch i hrebeň patrí do povodia Váhu, kde vodu odvádza Ľupčianka a jej prítoky. Na vrchol nevedie značený chodník, no blízkym hrebeňom vedie trasa z Magurky na hrebeň a k útulni Ďurková.

### Výhľady
Vrchol Javoriny pokrýva súvislý lesný porast, ktorý neumožňuje rozhľad. Z lokalít s redšou vegetáciou je pri vhodných podmienkach možné pozorovať okolité vrcholy Nízkych Tatier, ojedinele tiež Západné Tatry, Chočské vrchy, Oravské Beskydy a Veľkú Fatru.

## Prístup
Na vrchol nevedie značený chodník, no blízkym hrebeňom vedie chodník z Magurky na Mestskú horu.

* po  zelenej značke:
** od juhu z osady Magurka 
** od juhovýchodu od Útulne Ďurková cez hrebeň (križovanie s  Cestou hrdinov SNP) a Mestskú horu

## Referencie

## Pozri aj
* Salatíny
* Ďumbierske Tatry
* Zoznam vrcholov v Nízkych Tatrách

## Iné projekty

## Externé odkazy
* Poloha na turistickej mape

Kategória:Vrchy v Nízkych Tatrách
Kategória:Tisícovky na Slovensku
Kategória:Vrchy v okrese Liptovský Mikuláš
Kategória:Partizánska Ľupča
Výhonský kanál

**Výhonský kanál** je kanál v regióne Záhorie na území obce Kostolište, v okrese Malacky, v Bratislavskom kraji. Nachádza sa v geomorfologickom celku Borská nížina. Je ľavostranným prítokom Ježovky. Má dĺžku . Je tokom V. rádu.
## Začiatok
Začína sa v  na území obce Kostolište, v poľnohospodárskom extraviláne, v blízkosti severovýchodného okraja intravilánu, tesne pri obecnej hranici medzi obcou Kostolište a mestom Malacky, v poli *Paseky v kútoch* (zo strany Kostolišťa) alebo na okraji poľa *Paseky* (zo strany Malaciek). Patrí do okresu Malacky v Bratislavskom kraji. Nachádza sa v geomorfologickom celku Borská nížina v geomorfologickom podcelku Záhorské pláňavy.
## Opis toku
Od začiatku tečie severozápadozápadným smerom v priamke až do svojho ústia cez poľnohospodársky extravilán obce Kostolište, podteká elektrické vedenie veľmi vysokého napätia,  v  križuje bezmenný kanál, v  križuje ďalší bezmenný kanál, v extraviláne ústi v  do Ježovky ako jej ľavostranný prítok. Ježovka je ďalej prítokom Maliny. Vodný tok *Výhonský kanál* nemá významnejšie prítoky.

## Pôvod názvu
Vodný tok *Výhonský kanál* má pôvod v apelatíve *výhon* s významom *cesta, úzky priestor, kadiaľ sa vyháňal dobytok na pašu*. Z apelatíva *výhon* kombináciou s formantom *-ský* a kombináciou so všeobecným podstatným menom kanál s významom *umelý vodný tok, spravidla so spevnenými bokmi* bolo utvorené dvojčlenné hydronymum atributívneho typu (dvojčlenný determinatívny názov so zhodou) zložené z prídavného mena a z podstatného mena v podobe *Výhonský kanál* ako súčasť veľmi početnej skupiny názvov v slovenskej toponymii, najmä hydronymii.. Názov vodného toku *Výhonský kanál* bol štandardizovaný v roku 1978. V priestore slovenskej hydronymie vodných tokov hydronymum *Výhonský kanál* je jedinečným hydronymom (júl 2022).  
## Referencie

 

Kategória:Vodné toky v okrese Malacky 
Kategória:Umelé vodné toky na Slovensku 
Kategória:Potoky na Slovensku 
Kategória:Vodné toky v Borskej nížine
Cyklická ADP-ribóza

**Cyklická ADP-ribóza**, celým názvom **cyklická adenozínfosfátribóza** alebo často skracovaná na **cADPR**, je cyklický adenínový nukleotid (podobne ako cAMP). Na 5' OH konci adenozínu sú dve fosfátové skupiny (podobne ako u ADP), na ktoré je na konci naviazaná ďalšia ribóza na jej 5' uhlíku. Táto ribóza potom uzatvára cyklus pomocou glykozidovej väzby na dusík N1 toho istého adenínu, ktorý má teda dve glykozidové väzby (na N1 je naviazaná jedna ribóza a na N9 je naviazaná druhá ribóza ako zvyčajne). Práve N1 glykozidová väzba na adenín odlišuje cADPR od ADP-ribózy (ADPR), ktorá je lineárnym analógom cADPR. cADPR vzniká z nikotínamidadeníndinukleotidu (NAD+) pôsobením ADP-ribozylcykláz (EC 3.2.2.5) ako súčasť systému druhých poslov.

## Funkcia
cADPR je bunkový posol pre vápnikovú signalizáciu. Stimuluje uvoľňovanie vápnika indukované vápnikom pri nízkych cytozolových koncentráciách Ca2+. Hlavným cieľom cADPR je mechanizmus príjmu Ca2+ endoplazmatického retikula. cADPR mobilizuje Ca2+ v endoplazmatickom retikule tým, že aktivuje ryanodínové receptory, čo je kľúčový krok v sťahovaní svalov.

cADPR takisto pôsobí ako agonista TRPM2 kanálu, ale pôsobí slabšie než ADPR. cADPR a ADPR pôsobia synergicky, obe molekuly zvyšujú svoje vzájomné pôsobenie pri aktivácii TRPM2 kanálu.

Potenciácia uvoľnenia Ca2+ cyklickou ADP-ribózou je sprostredkovaná zvýšenou akumuláciou Ca2+ v sarkoplazmickom retikule.

## Metabolizmus
cADPR a ADPR sú syntetizované z NAD+ pôsobením bifunkčných ektoenzýmov rodiny CD38 (ktorá zahŕňa i GPI-ukotvené CD157 a špecifické monofunkčné ADP-ribozylcyklázy mäkkýša *[[Aplysia]]*). Ten istý enzým je zároveň schopný katalyzovať hydrolýzu cADPR na ADPR. Katalýza prebieha cez kovalentne viazaný intermediát. Hydrolýza je inhibovaná ATP, čo môže viesť k akumulácii cADPR. Syntéza a rozklad cADPR enzýmamí z rodiny CD38 spočíva v tvorbe a hydrolýze N1-glykozidovej väzby.  V roku 2009 bol prvýkrát popísaný enzým schopný hydrolyzovať fosfoanhydridovú väzbu (teda väzbu medzi fosfátovými skupinami) v cADPR.

SARM1 enzým takisto katalyzuje tvorbu cADPR z NAD+.

## Referencie

## Pozri aj
* NAADP
* IP3
* ADP-ribóza

## Zdroj

Kategória:Cyklické nukleotidy